Diari Oficial de la Generalitat Valenciana


Sumari del DOGV 632, del 20-07-1987 (1987/809276)

DECRET 87/1987, de 24 de juny, del Consell de la Generalitat Valenciana, sobre centres i serveis d'atenció a toxicòmans.
------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/06/24/87/dof/vci/html**

### Dades del document

Número de DOGV
:   632

Data del DOGV
:   20-07-1987

Secció del DOGV
:   DISPOSICIONS GENERALS

Número del document
:   1987/809276


Data del document
:   24-06-1987

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 87/1987, de 24 de juny, del Consell de la Generalitat Valenciana, sobre centres i serveis d'atenció a toxicòmans.  
L'Estatut d'Autonomia de la Comunitat Valenciana estableix en l'article 31 les competències exclusives de la Generalitat Valenciana, entre les quals, el número 24 arreplega les relatives a Assistència Social, el número 27 les referides a institucions publiques de protecció i ajuda de menors, joves, emigrants, tercera edat, minusvàlids i la resta de grups o sectors socials requerits d'especial protecció inclosa la creació de centres de protecció, reinserció i rehabilitació, i també l'article 38 estableix el desplegament legislatiu i l'execució de la legislació bàsica de l'Estat en matèria de Sanitat Interior.   
En matèria de drogodependències la Comissió de Coordinació de la Lluita contra la Droga de la Generalitat Valenciana, conscient de la necessitat d'ordenar els recursos d'atenció existents, estableix com un dels objectius del Pla Autonòmic de Lluita contra la Droga determinar les condicions que hauran de complir els centres que presten assistència a toxicòmans, a fi de garantir que l'activitat desenvolupada per aquestos complesca llurs fins.   
Cal doncs, regular les condicions i requisits que han de complir els centres i els serveis d'assistència a toxicòmans, independentment de la naturalesa o dependència jurídica.   
Per això, a proposta dels Consellers de Sanitat i Consum i de Treball i Seguretat Social i amb la deliberació prèvia del Consell en sessió celebrada el 24 de juny de 1987,   
DECRETE:   
Article primer  
Aquest Decret serà d'aplicació als centres o serveis d'atenció a toxicòmans de la Comunitat Valenciana.   
Seran considerats centres d'atenció a toxicòmans:   
a) Els centres o serveis de tractament mèdic, la finalitat dels quals és la desintoxicació i deshabituació en règim d'atenció ambulatòria.   
b) Unitats de desintoxicació, que realitzen tasques de desintoxicació en règim d'internament hospitalari.   
c) Centres de dia, els establiments d'assistència o ajuda social la finalitat dels quals és aconseguir la rehabilitació i la inserció social del toxicòman, en règim d'estada de dia.   
d) Residències de rehabilitació de toxicòmans, els establiments d'assistència o ajuda social la finalitat dels quals és aconseguir la rehabilitació del toxicòman, en règim d'allotjament, manutenció i atenció personalitzada, per un temps determinat.   
Article segon  
Els centres compresos en els apartats a) i b) del segon paràgraf de l'article anterior hauran de complir les prescripcions establertes en el Decret 27/1987, de 30 de març, del Consell de la Generalitat Valenciana, i normes de desplegament.   
Els inclosos en els apartats c) i d) es regiran pel que disposa el Decret 72/1987, de 25 de maig, del Consell de la Generalitat Valenciana, pel qual és establert el Pla d'Ordenació dels Serveis Socials a la Comunitat Valenciana.   
Article tercer  
Un. L'autorització dels centres o serveis d'atenció a toxicòmans serà comunicada per l'òrgan competent en cada cas a la Comissió de Coordinació de la Lluita contra la Droga en el termini màxim de deu dies.   
Dos. Sol·licitada l'acreditació pels centres o serveis, l'òrgan competent, prèviament a la concessió, requerirà informe a l'esmentada Comissió.   
Tres La pèrdua de l'acreditació serà així mateix comunicada a la Comissió de Coordinaclo de la Lluita contra la Droga.   
Article quart  
La Generalitat Valenciana, a fi d'aconseguir el desplegament total del Pla Autonòmic de Lluita contra la Droga, podrà concertar la prestació de serveis amb els centres o serveis d'atenció a toxicòmans, independentment de la seua titularitat, reconeixent a aquest efecte, mitjançant l'acreditació, la seu a idoneïtat per a exercir funcions en l'àrea de toxicomanies .   
Article cinquè  
Als efectes prevists a l'article anterior, els centres i serveis legament autoritzats podran ser acreditats, amb la sol·licitud prèvia i sempre que reunesquen els següents requisits:   
a) Ser dotats del següent personal:   
1. Els centres i serveis de tractament mèdic:   
- Un Llicenciat en Medicina i Cirurgia, preferentment especialitzat en Psiquiatria.   
- Un Llicenciat en Psicologia o Terapeuta ocupacional.   
- Un Assistent Social.   
Aquests tindran una dedicació mínima de vint-i-cinc hores setmanals.   
2. Les unitats de desintoxicació:   
- Un Llicenciat en Medicina i Cirurgià especialitzat en Psiquiatria.   
- Un Assistent Social.   
- Un Ajudant Tècnic Sanitari o Diplomat Universitari en Infermeria amb garantia de servei durant tot l'horari de funcionament.   
- Personal no sanitari.   
3. Els centres de dia i les residències de rehabilitació de toxicòmans disposaran de:   
- Un Llicenciat en Medicina especialitzat en Psiquiatria o un Llicenciat en Psicologia.   
- Un Assistent Social.   
- Dos monitors-educadors per cada quinze pacients.   
El personal abans esmentat tindrà la dedicació necessària en relació amb el nombre de persones ateses en el centre i la naturalesa de les activitats que s'hi desplegaren.   
b) Programa d'actuació, el desplegament del qual no supere el període de dotze mesos.   
c) Llibre registre de persones assistides on consten nom., data d'inici del tractament, alta o abandonament.   
d) Determinació en l'organigrama corresponent de les responsabilitats del personal tècnic.   
e) Contracte terapèutic consistent en document on conste l'acceptació del programa per part del toxicòman, el seu   
contingut essencial i els motius d'exclusió o trasllat de centre.  
f) Document informatiu sobre el dret del toxicòman a sol·licitar l'alta voluntària, en qualsevol moment.   
g) La realització d'analítiques periòdiques als toxicòmans. En cas que el centre o servei no dispuse de recursos adequats per a això, caldrà la vinculació formal amb un altre centre que n'assegure la realització.   
h) Expedient de cada toxicòman on conste:   
- Contracte terapèutic.   
- Document informatiu d'alta voluntària.   
- Seguiment de l'evolució del toxicòman.   
- Revisions mèdiques periòdiques realitzades.   
i) El seu enquadrament dins de la planificació general dels sistemas de serveis de les Conselleries afectades.   
Les residències de rehabilitació de toxicòmans realitzaran notificacions periòdiques, si escau, a la família del pacient, sobre la seua evolució o el trasllat de centre.   
Article sisè  
L'acreditació dels centres o serveis serà condició indispensable per a concertar places o serveis amb la Generalitat o per obtenir-ne subvencions amb càrrec als seus Pressuposts.   
DISPOSICIO TRANSITORIA  
Els centres i serveis d'atenció a toxicòmans que a l'entrada en vigor d'aquesta norma estiguen en funcionament disposaran d'un termini de cinc mesos per presentar la sol·licitud d'autorització, havent d'adjuntar-hi la documentació següent:   
1. Memòria descriptiva del centre, que inclourà:   
- Titularitat del centre.   
- Horari de funcionament.   
- Programa d'actuació.   
- Plantilla de personal, determinant-hi titulacions i dedicació.   
- Informe referent al finançament del centre.   
- Informe sobre localització i instal·lacions.   
2. Memòria de les activitats realitzades en l'últim any.   
3. Els centres o serveis compresos en el camp dels Serveis Socials restaran subjectes al Decret 72/1987, de 25 de maig, del Consell de la Generalitat Valenciana, pel qual s'estableix el Pla d'Ordenació dels Serveis Socials a la Comunitat Valenciana.   
DISPOSICONS FINALS  
Primera  
Hom faculta els Consellers de Sanitat i Consum i de Treball i Seguretat Social perquè, en el marc de les respectives competències, dicten les disposicions necessàries i adopten les mesures adequades per al desplegament i l'aplicació del que preveu aquest Decret.   
Segona  
Per a al lo que no preveu expressament aquest Decret, seran d'aplicació, respectivament i per a cada tipus de centre, les normes contingudes en els Decrets del Consell de la Generalitat Valenciana 27/1987, de 30 de març, sobre autorització de centres, serveis i establiments sanitaris, i 72/1987, de 25 de maig, pel qual s'estableix el Pla d'Ordenació dels Serveis Socials a la Comunitat Valenciana.   
Tercera  
Aquest Decret vigirà el mateix dia de la publicació al Diari Oficial de la Generalitat Valenciana.   
València, 24 de juny de 1987.   
El President de la Generalitat,  
JOAN LERMA I BLASCO  
El Conseller de Sanitat i Consum,   
JOAQUIM COLOMER I SALA   
Conseller de Treball i Seguretat Social  
MIQUEL DOMENECH I PASTOR   
ANEXO COMUN


Còpia Permalink ELI